Хоразм вилоятида ахборот-коммуникация технологияларини янада ривожлантириш бўйича 2016 йилда амалга оширилиши режалаштирилган лойихалар манзилли дастурига асосан **“Корхона ва селектор”** ахборот тизими ишлаб чиқилган.

Тизимни ишлаб чиқишдан кўзланган асосий мақсад вилоятда ахборот-коммуникация технологияларини янада ривожлантириш ва қоғоз сарфини камайтириш, ягона ахборот маконини хосил қилиш ва зарур ахборот билан таъминлаш, бошқарув қарорларининг бажарилиш тезкорлиги ва самарадорлигини ошириш ва ташкилотларда меҳнат ва ижро интизомини янада яхшилашдан иборат.

Ушбу тизим учун 2016 йил 31 октябрда Ўзбекистон Республикаси Ахборот технологиялари ва коммуникацияларини ривожлантириш вазирлиги эксперт комиссиясининг № Эз-18-8/5953 сонли **эксперт хулосаси** олинган. Ҳозирги кунда ушбу тизим ҳудудлардаги вилоятлар компьютерлаштириш марказлари томонидан яратилган ахборот тизимлари орасида эксперт хулосаси олинган **ягона тизим** хисобланади.

Тизим орқали корхона ва ташкилотлар

* Идоралараро **электрон ҳужжат алмашинувидан** фойдаланиш;
* Кутилаётган **селектор** ва **мажлислар** тўғрисида автоматик **огохлантириш,** улар бўйича зарур **маълумотларни** **олиш**;
* Ташкилот ҳодимларининг келиб-кетиш **вақтини хисобга олиш** ва назорат қилиш;
* Юридик ва жисмоний шахсларнинг **мурожаатларини** хисобга олиш ва **назорат қилиш**;
* Вилоятдаги барча **ташкилотларнинг** маълумотлар **каталогига эга бўлиш**;
* Вилоят хокимининг **қарор ва фармойишлар** каталогини шакллантириш;
* Республика ва вилоят миқёсидаги янгиликлар билан таништириб бориш;
* **Об-хаво, валюта курслари, авиарейс ва поезд қатновлари** жадвалларини кузатиб бориш имкониятига эга бўладилар.

Ҳозирги кунда ушбу ахборот тизимига 1200 дан зиёд ташкилот уланган бўлиб ўтган йил ҳисобига тизимнинг биргина корпоратив почта функцияси орқали электрон хужжат алмашиш ҳисобига ҳокимликларнинг ўзида жами **42,3 млн сўмлик** қоғоз маҳсулотлари ва почта ҳаражатлари иқтисод қилиниб, хатларнинг манзилига **307 061 соат** муддатидан бурун боришига эришилди.

Тизимнинг яна бир қулайликларидан бири унинг янги имкониятлари қўшилганда аввалдан ўрнатилган компьютерда автоматик равишда янги имкониятлар юкланиб қўшилиб боришидир. Бу эса Марказ ходимининг хар сафар янги версияни ўрнатиш учун ушбу ташкилотга ташриф буюриши ёки ташкилот ходимининг Марказга ташриф буюриши каби оворагарчиликларнинг олдини олади.

Тизим жорий қилингандан буён вилоят худудларидаги ташкилотлар учун 300 дан ортиқ амалий ўқув семинарлари ташкил қилинган ҳамда ҳар бир ташкилотга Марказ ходими камида 4 мартадан ташриф буюрган. Тизимни ташкилотларда тўлиқ жорий этиш бошқарув аппарати барча бўғинларининг ташкилотчилик, ижро ва назорат фаолиятини такомиллаштириш, раҳбарлар ва мутахассисларнинг ижро интизомини мустаҳкамлаш, Ўзбекистон Республикаси Президенти фармонларининг ҳамда Ҳукумат қарорларининг ўз вақтида амалга оширилишини таъминлаш юзасидан шахсий жавобгарлигини ошириш имконини беради.

Ҳозирги кунда корхона ва ташкилотларда ижро назорати ва ҳужжатлар билан ишлашни такомиллаштириш мақсадида хужжатларни жойлардаги аниқ ижрочиларга тезкорлик билан етказиш, шунингдек уларнинг ижросини мақсадли ўрганишни таъминлаш имконини берувчи **“Ижро назорати”** функцияси ишлаб чиқилиб фойдаланиш учун тайёр ҳолатга келтирилди.

Юқоридагиларни эътиборга олган ҳолда вилоятдаги корхона ва ташкилотларда **иш юритишнинг замонавий усулларига ўтиш** мақсадида уларнинг ушбу **тизимга уланишларида** ҳамда ходимига тизимдан фойдаланиш ва ижро интизоми учун масъул эканлигини буйруқ билан юклашида амалий ёрдам беришингизни сўраймиз *(Ташкилотларнинг тизимга уланиш кўрсаткичи комплекслар кесимида илова қилинади*).

**Марказ директори С.Садиков**

*Илова*

|  |  |  |  |
| --- | --- | --- | --- |
| № | Комплекслар номи | Ташкилотлар сони/улангани | % |
| 1 | Вилоят ҳокимлигинингиқтисодиёт ва тадбиркорлик масалалари комплекси | 32/2 | **6** |
| 2 | Вилоят ҳокимлигинингқишлоқ ва сув хўжалиги масалалари комплекси | 47/8 | **17** |
| 3 | Вилоят ҳокимлигинингсаноатни ривожлантириш, капитал қурилиш, коммуникациялар ва коммунал хўжалик масалалари комплекси | 33/6 | **18** |
| 4 | Вилоят ҳокимлигинингёшлар сиёсати, ижтимоий ривожлантириш ва маънавий-маърифий ишлар масалалари комплекси | 34/6 | **18** |
| 5 | Вилоят ҳокимлигинингжамоат ва диний ташкилотлар билан алоқалар масалалари комплекси | 17/0 | **0** |
| 6 | Вилоят ҳокимлигинингхотин-қизлар қўмитаси комплекси | 3/0 | **0** |
| 7 | Вилоят ҳокимлигинингинвестициялар, инновациялар, хусусийлаштирилган корхонларга кўмаклашиш, эркин иқтисодий ва кичик саноат зоналарини ривожлантириш комплекси | 4/0 | **0** |
| 8 | Вилоят ҳокимлигинингтуризмни ривожлантириш масалалари комплекси | 7/3 | **43** |
|  | **Вилоят бўйича:** | **177/25** | **14** |